สวัสดีค่ะ มีเรื่องสอบถามค่ะ เมื่อวานไปทำ mri มาค่ะ แล้วจะมีการฉีดสีเข้าเส้น แต่เป็นคนที่หาเส้นเลือดยากมาก ยา 1 เข็ม โดนทิ่มไป 3 รอบ เข็มที่ 1 ฉีดเส้นระหว่างข้อมือ ฉีดไม่ได้เส้นแตก เข็มที่ 2 หลังมือซ้าย ฉีดไม่ได้ค่ะเส้นแตกเหมือนกัน แต่ไม่ปวดมาก และเข็มที่ 3 หลังมือขวา แต่เข็มที่ทิ่มไปตรงเส้นเลือดที่ข้อมือเส้นแตก และปวดมากๆ นอนไม่ได้เลยค่ะปวดทั้งวันทั้งคืน จนวันนี้วันที่ 2 แล้วก็ยังปวดเส้นนั้นอยู่ แบบนี้ควรทำอย่างไรดีคะ เพราะมันปวดไม่หายสักที
สวัสดีค่ะ tawan ในที่นี้น่าจะหมายถึงเส้นเลือดที่บริเวณข้อมือที่ทำการเปิดเส้นมีการแตกออกมา ซึ่งอาจทำให้มีเลือดออกมาคั่งบริเวณเนื้อเยื่อรอบๆ มีอาการปวด บวม เป็นก้อนเลือดขึ้นมาชั่วคราวได้โดยปกติถ้าไม่มีภาวะความผิดปกติของการแข็งตัวของเลือด เลือดที่ออกมาจากเส้นเลือดที่มีการฉีกขาด จะถูกสลายไปได้เองภายในประมาณ 1-3 วัน และไม่ได้ทำให้ปวดบวมมากขึ้นเรื่อยๆหากยังปวดมาก จนทำให้นอนไม่ได้นั้น อาจจะยังมีเลือดที่ค่อยๆซึมออกมาทำให้ก้อนใหญ่ขึ้นและกดเบียดบริเวณข้างเคียงได้ หรืออาจมีภาวะเส้นเลือดอักเสบหรือติดเชื้อ ควรกลับไปพบแพทย์เพื่อตรวจเพิ่มเติมให้ได้สาเหตุที่แน่ชัด เบื้องต้นระวังการกระทบกระแทก หลีกเลี่ยงการใช้งานมือบริเวณที่ปวดไปก่อน กินยาแก้ปวดเพื่อบรรเทาอาการได้